gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3771, del 14-06-2000 (2000/4889)

CORRECCIÓ d'errades de la Resolució de 12 de maig de 2000, del director general per als Recursos Humans i Econòmics, que convoca un concurs de trasllats per a la provisió de vacants de farmacèutics titulars dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4889


Data del document
:   09-06-2000

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * concurs administratiu
    * farmacèutic

CORRECCIÓ d'errades de la Resolució de 12 de maig de 2000, del director general per als Recursos Humans i Econòmics, que convoca un concurs de trasllats per a la provisió de vacants de farmacèutics titulars dependents de la Conselleria de Sanitat. [2000/X4889]
  
Com que s'ha advertit una errada en la Resolució de 12 de maig de 2000, del director general per als Recursos Humans i Econòmics, que convoca un concurs de trasllats per a la provisió de vacants de farmacèutics titulars dependents de la Conselleria de Sanitat, publicada en el Diari Oficial de la Generalitat Valenciana núm. 3.767, de 08.06.2000, es corregeix com s'indica a continuació:
  
On diu: «10.4 El farmacèutic titular que resulte adjudicatari tindrà dret que se li autoritze l'obertura d'una farmàcia, si bé desapareguda la condició de farmacèutic titular procedirà al tancament de la mateixa»; hi ha de dir: «10.4 El farmacèutic titular que resulte adjudicatari tindrà dret que se li autoritze l'obertura d'una oficina de farmàcia al municipi on obtinga la vacant, sempre que el farmacèutic esmentat no tinga oficina de farmàcia oberta al públic al municipi referit. »
  
Contra aquesta resolució es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, davant el director general per als Recursos Humans i Econòmics, d'acord amb el que disposen els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Tot això sense perjudici que s'hi utilitze qualsevol altre recurs que per al seu dret estime convenient.
Diari Oficial de la Generalitat Valenciana


Sumari del DOGV 3671, del 21-01-2000 (2000/383)

Informació pública de diversos documents relatius a la urbanització de la unitat d'actuació anomenada Zona Nord.
----------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/383


Organisme emissor
:   Ajuntament de Simat de la Valldigna

Tipus de document
:   Anunci

Informació pública de diversos documents relatius a la urbanització de la unitat d'actuació anomenada Zona Nord. [2000/M383]
  
Mitjançant el present edicte es fa públic que el Ple de l'Ajuntament de Simat de la Valldigna, en la sessió celebrada amb data 13 de desembre de 1999, ha acordat aprovar, definitivament, pel que fa a la urbanització de la unitat d'actuació anomenada Zona Nord, els següents documents:
  
- Esmena d'errada en la superfície de la unitat d'actuació, en el projecte de pla parcial i en el projecte de programa d'actuació integrada, els quals van estar aprovats amb data 30 de juny de 1998 i 29 de març de 1999, respectivament,.
  
- Projecte de reparcel·lació.
  
- Projecte d'urbanització.
  
Aquests documents han estat prèviament sotmesos a informació pública per resolucions de data 9 d'abril de 1999 i 14 d'octubre de 1999, respectivament.
Diari Oficial de la Generalitat Valenciana


Sumari del DOGV 3666, del 14-01-2000 (2000/180)

RESOLUCIÓ de 13 de desembre de 1999, del conseller de Sanitat, per la qual prorroga tres beques per a la realització de pràctiques professionals d’informàtica a la Conselleria de Sanitat.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/180


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de desembre de 1999, del conseller de Sanitat, per la qual prorroga tres beques per a la realització de pràctiques professionals d'informàtica a la Conselleria de Sanitat. [2000/180]
  
Vist que l'Ordre de 22 de febrer de 1999, de la Conselleria de Sanitat (DOGV núm. 3.466, d'1 d'abril de 1999), convocava tres beques per a la realització de pràctiques professionals d'informàtica i aprovava les bases per a concedir-les.
  
Vist que les tres beques s'adjudicaven per una Resolució de 9 de juny de 1999, del conseller de Sanitat, de 23 de juny de 1999, i que el període d'aprofitament acaba el 31 de desembre del mateix any, segons que estipula la base tercera de la convocatòria.
  
Vist que el període d'aprofitament de la beca podrà prorrogar-se a l'exercici en el 2000, i fins un màxim de 12 mesos, inclòs el període de pròrroga, sempre que hi haja consignació pressupostària en l'exercici del 2000, segons que preveu la base tercera de la convocatòria.
  
Vist que, per tal que no es produïsca una interrupció entre els períodes d'aprofitament de les beques corresponent als exercicis de 1999 i de 2000, i vist que l'Àrea d'Informàtica considera imprescindible dotar de continuïtat els projectes desenvolupats pel personal becat, procedeix la pròrroga del període d'aprofitament de 1999, durant el primer semestre del 2000.
  
Atés el que estableix el Decret 108/1992, de 6 de juliol, del Govern Valencià, pel qual es regula la concessió de beques, resolc prorrogar el període d'aprofitament de la convocatòria de 1999 fins al juny del 2000 inclusivament, i així el termini de pròrroga és de 6 mesos, per un import de sis-centes seixanta mil (660.000) pessetes, per a cada una de les tres beques concedides, que queda condicionada a l'efectiva existència de consignació pressupostària suficient amb càrrec a l'aplicació 34.08.634.25, línia 407/000/2000 de la Llei de Pressupostos de la Generalitat Valenciana.
  
València, 14 de desembre de 1999.- El conseller de Sanitat: José E. Cervera Cardona.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
Diari Oficial de la Generalitat Valenciana


Sumari del DOGV 3869, del 02-11-2000 (2000/8720)

ORDRE de 20 d'octubre de 2000, de la Conselleria de Cultura i Educació, per la qual s'amplia el termini de presentació de justificacions de les ajudes econòmiques destinades al manteniment de gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3869

Data del DOGV
:   02-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8720


Data del document
:   20-10-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * mètode pedagògic
    * psicologia
    * administració local
    * associació de municipis
    * ajuda pública

ORDRE de 20 d'octubre de 2000, de la Conselleria de Cultura i Educació, per la qual s'amplia el termini de presentació de justificacions de les ajudes econòmiques destinades al manteniment de gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2000. [2000/Q8720]
  
Per l'Ordre de 19 de gener de 2000, de la Conselleria de Cultura, Educació i Ciència, es van convocar ajudes econòmiques destinades al manteniment de gabinets psicopedagògics escolars dependents d'ajuntaments i mancomunitats de municipis per a l'exercici 2000, i es va establir, en l'apartat 3 de la base 11, que el termini màxim per a justificar la subvenció concedida finalitzaria el 30 de setembre de l'any 2000.
  
Això no obstant, esta conselleria considera aconsellable la seua ampliació fins a una data posterior, en la mesura que no perjudica a tercers.
  
Per tot això, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia, fins al 17 de novembre de 2000, el termini de què disposen els beneficiaris de les subvencions concedides en dita convocatòria per tal de presentar-ne les justificacions en la forma establida en la base 11, apartat 2, de l'Ordre de 19 de gener de 2000.
  
DISPOSICIÓ FINAL
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana, però els efectes seran des de l'endemà de la finalització del termini de presentació de justificacions establit en l'esmentada ordre de convocatòria.
  
València, 20 d'octubre de 2000,
  
El conseller de Cultura i Educació,
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 3738, del 27-04-2000 (2000/2686)

Informació pública del depòsit de l'acta de constitució i dels estatuts de l'organització empresarial denominada Asociación de Concesionarios L&F First Net System, SL.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2686


Organisme emissor
:   Conselleria d'Ocupació

Tipus de document
:   Anunci

Informació pública del depòsit de l'acta de constitució i dels estatuts de l'organització empresarial denominada Asociación de Concesionarios L&F First Net System, SL. [2000/Q2686]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi estableixen, es fa públic que han sigut depositats en aquesta oficina, adscrita a la Direcció General de Treball i Seguretat Laboral, l'acta de constitució i els estatuts de l'organització empresarial denominada Asociación de Concesionarios L&F First Net System SL, l'àmbit territorial de la qual se circumscriu a la Comunitat Valenciana, i el professional comprén les persones físiques o jurídiques que siguen titulars de contracte de franquícia amb la companyia L&F First Net System, SL, per a la realització de l'activitat de mediació immobiliària i que, voluntàriament, hi sol·liciten l'afiliació, sent les persones que signen l'acta de constitució el senyor Carlos Carbonell Guna, la senyora Mirta Liliana Vega de Albert i altres.
  
València, 29 de desembre de 1999.- L'encarregat de l'Oficina de Depòsit d'Estatuts: Luís Bello Fernández-Moscoso.
Diari Oficial de la Generalitat Valenciana


Sumari del DOGV 3688, del 15-02-2000 (2000/709)

Informació pública de la modificació puntual de les normes subsidiàries Municipals de Planejament (zona verda privada a l’avinguda de Jaume I).
-----------------------------------------------------------------------------------------------------------------------------------------------

### Dades del document

Número de DOGV
:   3688

Data del DOGV
:   15-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/709


Organisme emissor
:   Ajuntament de Xilxes

Tipus de document
:   Anunci

Informació pública de la modificació puntual de les normes subsidiàries Municipals de Planejament (zona verda privada a l'avinguda de Jaume I). [2000/Q709]
  
El Ple d'aquest ajuntament, en la sessió ordinària corresponent al passat dia 30 de desembre, va adoptar l'acord (número de referència 171/1999) de sotmetre a informació pública, per un període d'un mes, comptador a partir de la publicació de l'anunci en el Diari Oficial de la Generalitat Valenciana, la proposta de l'Alcaldia sobre la modificació puntual de les normes subsidiàries Municipals de Planejament de Chilches (zona verda privada al carrer de Jaume I) i sol·licitar l'informe previ del Servei Territorial d'Urbanisme, de la Conselleria d'Obres Públiques, Urbanisme i Transports.
  
Cosa que es fa pública, perquè durant el període de temps a què es fa referència es puga consultar el projecte i presentar reclamacions a les oficines de l'ajuntament, en hores d'atenció al públic.
Diari Oficial de la Generalitat Valenciana


Sumari del DOGV 3689, del 16-02-2000 (2000/1085)

CORRECCIÓ d'errades de la Resolució de 20 de gener de 2000, de la directora de l'Institut Valencià d'Estadística, per la qual es convoquen tres beques per a la realització de pràctiques professionals en l'Institut Valencià d'Estadística (IVE).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3689

Data del DOGV
:   16-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1085


Data del document
:   10-02-2000

Organisme emissor
:   Institut Valencià d'Estadística

Tipus de document
:   Correcció d'errades

Correcció d'errades

 Descriptors 

:   * ajuda pública
    * suport econòmic
    * assignació per estudis
    * estadística

CORRECCIÓ d'errades de la Resolució de 20 de gener de 2000, de la directora de l'Institut Valencià d'Estadística, per la qual es convoquen tres beques per a la realització de pràctiques professionals en l'Institut Valencià d'Estadística (IVE). [2000/A1085]
  
S'han advertit errades en el text de la Resolució de 20 de gener de 2000, de la directora de l'Institut Valencià d'Estadística, per la qual es convoquen tres beques per a la realització de pràctiques professionals en l'Institut Valencià d'Estadística per a l'any 2000, publicada en el Diari Oficial de la Generalitat Valenciana número 3.682, de 7 de febrer de 2000, i es realitzen les correccions següents:
  
- En la condició tercera, requisits dels aspirants, ha de dir:
  
"Els candidats que desitgen participar en la concessió de les beques hauran de tenir els requisits següents:
  
Els aspirants hauran d'estar en possessió de la titulació de llicenciat o llicenciada en Matemàtiques, especialitat d'Estadística i Investigació Operativa, o altres titulacions superiors amb orientacions curriculars específiques en el camp de l'estadística."
Diari Oficial de la Generalitat Valenciana


Sumari del DOGV 3658, del 03-01-2000 (1999/10662)

Informació pública de la sol·licitud de concessió administrativa per la mercantil Adarce, SL, per a la realització de les obres de connexió a la xarxa de clavegueram municipal i a la xarxa de proveïment d’aigua potable també municipal, a la zona de servei del port de Calp.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3658

Data del DOGV
:   03-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10526


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la sol·licitud de concessió administrativa per la mercantil Adarce, SL, per a la realització de les obres de connexió a la xarxa de clavegueram municipal i a la xarxa de proveïment d'aigua potable també municipal, a la zona de servei del port de Calp. [1999/A10351]
  
L'empresa mercantil Adarce, SL, ha sol·licitat concessió administrativa per a la realització de les obres de connexió a la xarxa de clavegueram municipal i a la xarxa de proveïment d'aigua potable també municipal, a la zona de servei del port de Calp, i permetre l'accés de vehicles a l'obra i aparcament per la zona de domini públic del port esmentat.
  
D'acord amb el que disposa l'article 146.6 del reglament per a l'execució de la Llei de Costes, se sotmet l'expedient a informació pública durant el termini de 20 dies, comptador des de l'endemà de la seua publicació en el Diari Oficial de la Generalitat Valenciana, a fi que puga ser examinat i puguen ser presentades les al·legacions que es consideren oportunes.
  
L'expedient està exposat en les següents dependències:
  
Conselleria d'Obres Públiques, Urbanisme i Transports
  
Servei de Gestió de Ports i Costes
  
Avinguda de Blasco Ibáñez, número 50
  
46289 València
  
Servei d'Explotació i Conservació de Ports. Àrea de la Nau
  
c/ Tinent Alvárez Soto, número 1 - 03278 Alacant
Diari Oficial de la Generalitat Valenciana


Sumari del DOGV 3870, del 03-11-2000 (2000/8592)

Informació pública de la modificació puntual número 8 de les normes subsidiàries, consistents en l'homologació modificativa i sectorial del SAU/ I-4 Rambla del Roget.
----------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8592


Organisme emissor
:   Ajuntament d'Agost

Tipus de document
:   Anunci

Informació pública de la modificació puntual número 8 de les normes subsidiàries, consistents en l'homologació modificativa i sectorial del SAU/ I-4 Rambla del Roget. [2000/M8592]
  
L'Alcaldia Presidència, amb data 18 d'octubre de 2000, ha dictat un decret pel qual resol:
  
Sotmetre a exposició pública, pel termini d'un mes, comptat des de la publicació d'aquest edicte en el Diari Oficial de la Generalitat Valenciana, la modificació puntual número 8 de les normes subsidiàries, consistents en l'homologació modificativa i sectorial del SAU/ I-4 Rambla del Roget, inclòs l'estudi d'impacte ambiental, d'aquest terme municipal.
  
El que es publica perquè en prengueu coneixement, significant que l'expedient podrà ser examinat a la secretaria municipal de l'ajuntament i que durant el termini indicat podran presentar-se al·legacions, tot això de conformitat amb allò que s'ha disposat en els articles 55 i 38 i ss., de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La documentació es troba a disposició de les persones interessades a les oficines municipals, situades a la plaça d'Espanya, 1, en dies laborables, de 10.00 a 14.00 hores.
Diari Oficial de la Generalitat Valenciana


Sumari del DOGV 3697, del 28-02-2000 (2000/1246)

Informació pública de la modificació puntual número 12 de les Normes Subsidiàries de Planejament Municipal.
-----------------------------------------------------------------------------------------------------------

### Dades del document

Número de DOGV
:   3697

Data del DOGV
:   28-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1246


Organisme emissor
:   Ajuntament de Monforte del Cid

Tipus de document
:   Anunci

Informació pública de la modificació puntual número 12 de les Normes Subsidiàries de Planejament Municipal. [2000/S1246]
  
L'ajuntament ple, en sessió celebrada el dia 9 de setembre de 1999, va acordar sotmetre a informació pública la modificació puntual número 12 de les Normes Subsidiàries de Planejament Municipal, consistent en la rectificació de l'embocadura del carrer Los Pasos amb el carrer San Roque, amb la realització d'un xamfrà i disminució de l'amplària d'aquesta embocadura per a igualar l'alineació del carrer, segons el projecte redactat per l'enginyer de camins municipal Ignacio Gutiérrez Hernández.
  
L'expedient es troba de manifest en la Secretaria d'aquest ajuntament per termini d'un mes, comptador a partir de l'endemà de la publicació d'aquest anunci en el Diari Oficial de la Generalitat Valenciana.
  
Cosa que, de conformitat amb el que estableix l'article 38 de la Llei 13/1994, de la Generalitat Valenciana, Reguladora de l'Activitat Urbanística, es fa públic perquè durant aquest termini puguen formular les al·legacions pertinents.